শেয়ার বাজারের বড়সড় দুর্নীতিতে ফাঁসলেন ‘সার্কিট’ ও তার স্ত্রী

ওয়েব ডেস্ক: শেয়ার বাজারে ভুয়ো প্রচার চালিয়ে বিনিয়োগকারীদের ঠকানোর বিরুদ্ধে কড়া পদক্ষেপ ‘সেবি'(SEBI)র। ‘মুন্নাভাই এমবিবিএস’ খ্যাত ‘সার্কিট’ অর্থাৎ বলিউড অভিনেতা আরশাদ ওয়ারসি(Arshad Warsi) ও তাঁর স্ত্রীকে এক বছরের জন্য শেয়ারবাজারে লেনদেন থেকে নিষিদ্ধ করেছে(Barred from trading)’সেবি’। এছাড়াও তাদের ৫ লক্ষ টাকা করে জরিমানা করা হয়েছে। তার পাশাপাশি মোট ১.০৫ কোটি টাকা ফেরত আদায়ের নির্দেশ দিয়েছে এই নিয়ন্ত্রক সংস্থা SEBI (Security and exchange board of India)।
প্রসঙ্গত, সাধনা ব্রডকাস্ট লিমিটেড বর্তমানে যার নতুন নাম ক্রিস্টাল বিজনেস সিস্টেম লিমিটেড এর শেয়ারের দাম কৃত্রিমভাবে ফুলিয়ে পাপে দেখানো হয়েছিল। এ পেছনে ছিলেন জনৈক মিশ্র নামে এক ব্যক্তি। যাকে এই ষড়যন্ত্রের মূল চালক বলে মনে করা হয়েছে। আর তার সঙ্গে যোগাযোগ রেখে আরশাদ ও তার পরিবার শেয়ার বাজারে ‘স্ট্রাকচার্ড ট্রেডিং’ চালিয়েছেন বলে ‘সেবি’ দাবি করেছে। ‘মুন্নাভাই এমবিবিএস’ অভিনেতা আরশাদ ওয়ারসির সঙ্গে মনীশ মিশ্রের whatsapp চ্যাটে লক্ষ্য করা গেছে অভিনেতা ও তার স্ত্রী এবং ভাইয়ের অ্যাকাউন্টে ২৫ লক্ষ টাকা করে পাঠানোর প্রস্তাব দিয়েছিলেন মনীশ। যা থেকে ‘সেবি’র ধারনা পুরো পরিকল্পনা সম্পর্কে বলিউড অভিনেতা পুরোটাই জানতেন।

উল্লেখ্য, ২০২৩ সালের ২৭ জুন সেবির সামনে নিজের জবানবন্দিতে আরশাদ স্বীকার করেন, শুধু নিজের অ্যাকাউন্টে নয়, তিনি স্ত্রী ও ভাইয়ের নামেও শেয়ার বাজারে ট্রেড করেছিলেন। যদিও তাঁরা দাবি করেছেন, স্টক মার্কেট সম্পর্কে তাঁরা একেবারেই নতুন, এবং মনীশ মিশ্রের ফাঁদে পড়েই তাঁদের এই বিপুল ক্ষতি হয়েছে। তবে সেবি সে ব্যাখ্যা মেনে নেয়নি।